**Informácie o spracúvaní osobných údajov**

cestujúcich/klientov/zmluvných partnerov

Pri výkone našej činnosti dochádza ku spracúvaniu Vašich osobných údajov. Pre našu spoločnosť ***Slovenská autobusová doprava Žilina, akciová spoločnosť,*** je riadne spracúvanie Vašich osobných údajov dôležité a ich ochrana je pre nás veľmi podstatná, preto by sme Vám radi poskytli informácie týkajúce sa ich spracúvania v súlade s Nariadením Európskeho Parlamentu a Rady (EÚ) č. 2016/679 (GDPR) z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a zákona č. 18/2018 Z.z. o ochrane osobných údajov (ďalej len „zákon“).

Prevádzkovateľ určil zodpovednú osobu pre ochranu osobných údajov, ktorá dohliada na dodržiavanie zákonných povinností a zásad ochrany osobných údajov. Zodpovednú osobu môžete kontaktovať na: gdpr\_zo@sadza.sk.

Ak Vám po prečítaní tohto dokumentu bude čokoľvek nejasné alebo si nebudete niečím istí, radi Vám ktorýkoľvek pojem alebo časť tohto dokumentu vysvetlíme. Neváhajte nás teda kedykoľvek kontaktovať na gdpr\_zo@sadza.sk alebo písomne na adrese Prevádzkovateľa (nižšie).

Kto spracováva Vaše osobné údaje?

Prevádzkovateľ:

Slovenská autobusová doprava Žilina, akciová spoločnosť, Košická 2, 010 65 Žilina IČO: 36 407 771

Kontakt na prevádzkovateľa: 041/7330 401, sadza@sadza.sk

Kontakt na zodpovednú osobu: gdpr\_zo@sadza.sk

(ďalej len „Prevádzkovateľ“)

Aké osobné údaje spracovávame?

Prevádzkovateľ o Vás v papierovej alebo elektronickej forme spracúva nasledovné osobné údaje, ktoré nám poskytnete vyplnením najmä žiadosti o vydanie/zmenu dopravnej karty: meno, priezvisko, titul, dátum narodenia, miesto trvalého bydliska alebo miesto prechodného pobytu, email, telefonický kontakt, informácie o štúdiu na škole, miesto a čas zakúpenia cestovného lístka (v prípade využitia čipovej karty), číslo občianskeho preukazu alebo iného dokladu totožnosti, fotografiu. Rovnaké osobné údaje spracovávame aj o zákonných zástupcoch vykonávaných úkony za maloletých, ak právna úprava alebo podmienky vyžadujú, aby bol úkon za maloletého vykonaný zástupcom.

Na aký účel a na akom právnom základe spracúva Prevádzkovateľ Vaše osobné údaje?

1. **Pri vybavovaní dopravnej karty,** resp. **v inom doklade určenom tarifou preukazujúcom nárok na zľavu cestovného** – jedná sa o spracúvanie osobných údajov pre účely plnenia zmluvy a zákona č. 56/2012 Z.z. o cestnej doprave v platnom znení. Poskytnuté osobné údaje sú u Prevádzkovateľa spracúvané po dobu platnosti dopravnej karty a následne 12 mesiacov po skončení jej platnosti.
2. **Pri kúpe/rezervácii cestovného lístka pre zmluvných správcov predajných systémov** – spracúvanie osobných údajov za účelom overenia identifikácie cestujúceho, pri poskytnutí prípadnej zľavy z cestovného, kontaktovanie cestujúcich z dôvodu meškania alebo zrušenia spoja.
3. **Pri objednávke prepravy prostredníctvom formulára na** [**www.retroautobus.sk**](http://www.retroautobus.sk)– spracúvanie osobných údajov za účelom vybavenia objednávky na základe zákona č. 56/2012 Z.z. o cestnej doprave v platnom znení a Zákon č. 40/1964 Zb. Občiansky zákonník v znení neskorších predpisov. Vami poskytnuté osobné údaje sú u Prevádzkovateľa spracúvané po dobu 10 rokov.
4. **Registrácia zákazníkov e-shopu prostredníctvom** [**www.sadza.sk**](http://www.sadza.sk/)– spracúvanie osobných údajov pre účely plnenia zmluvy a zákona č. 56/2012 Z.z. o cestnej doprave v platnom znení. Poskytnuté osobné údaje sú u Prevádzkovateľa spracúvané po dobu platnosti dopravnej karty a 12 mesiacov po skončení jej platnosti.
5. **Pri** [**kontrole cestovných dokladov**](https://www.dpmk.sk/node/60957) – zákon č. 56/2012 Z.z. o cestnej doprave v platnom znení.
6. **Pri vymáhaní pohľadávky, ceny cestovného, sankčnej úhrady/prirážky k cestovnému, a pod.** – zákon č. 56/2012 Z.z. o cestnej doprave; zákon č. 513/1991 Zb. Obchodný zákonník; zákon č. 300/2005 Z.z. Trestný zákon; zákon č. 40/1964 Zb. Občiansky zákonník; zákon č. 233/1995 Z.z. o súdnych exekútoroch a exekučnej činnosti (Exekučný poriadok). Prevádzkovateľ spracúva osobné údaje dotknutej osoby po dobu 10 rokov od vysporiadania záväzkov.
7. **Pri snímaní kamerovým systémom** – oprávnený záujem Prevádzkovateľa pre účely ochrany majetku našej spoločnosti, bezpečnosť našej spoločnosti aj bezpečnosť dotknutých osôb vo vnútorných a vonkajších priestoroch autobusových staníc podľa § 13 písmeno f) zákona č. 18/2018 Z. z. o ochrane osobných údajov v znení neskorších predpisov a Usmernenia Európskeho výboru pre ochranu údajov č. 3/2019 o spracúvaní osobných údajov prostredníctvom kamerových zariadení. O umiestnení kamerového systému sú dotknuté osoby informované prostredníctvom tabuliek umiestnených na viditeľnom mieste na vstupoch do priestorov Prevádzkovateľa.

V označených autobusoch môžete byť zaznamenaní [**kamerovými informačnými systémami**](https://www.dpmk.sk/node/60959)*.* Záznamy z KIS slúžia na účely riadenia dopravy, vyšetrovania dopravných nehôd, škôd, na ochranu zdravia, života zamestnancov Prevádzkovateľa a cestujúcich, na ochranu majetku, kedy sa jedná o oprávnený záujem Prevádzkovateľa. Záznam z kamerového systému sa automaticky zlikviduje v lehote 72 hodín odo dňa nasledujúceho po dni, v ktorom bol vyhotovený.

1. **Pri škodovej udalosti,** [**náhrade škody na zdraví alebo majetku**](https://www.dpmk.sk/node/60960)– zákon č. 8/2009 Z.z. o cestnej premávke; Vyhláška MV SR č. 9/2009 Z.z., ktorou sa vykonáva zákon o cestnej premávke; zákon č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla; zákon č. 40/1964 Zb. Občiansky zákonník; zákon č. 56/2012 Z.z. o cestnej doprave. Vami poskytnuté osobné údaje sú u Prevádzkovateľa spracúvané po dobu 10 rokov.
2. **Pri vybavovaní sťažnosti a reklamácie** – v rámci vybavovania a evidencie sťažností a reklamácií Prevádzkovateľ spracúva Vaše osobné údaje v rozsahu: kontaktné osobné údaje ako je meno, priezvisko, titul, adresa bydliska alebo korešpondenčná adresa, telefón a email), pričom mnohé reklamácie a sťažnosti bývajú anonymné. Pri vybavovaní sťažností Prevádzkovateľ postupuje v súlade so zákonom č. 40/1964 Zb. Občiansky zákonník; zákonom č. 8/2009 Z.z. o cestnej premávke; vyhláškou MV SR č. 9/2009 Z.z., ktorou sa vykonáva zákon o cestnej premávke; zákonom č. 56/2012 Z.z. o cestnej doprave a zákonom č. 9/2010 Z.z. o sťažnostiach v znení neskorších predpisov. Vami poskytnuté osobné údaje sú u Prevádzkovateľa spracúvané po dobu 5 rokov.
3. **Pri strate a nálezoch osobných vecí** – zákon č. 40/1964 Zb. Občiansky zákonník.
4. **Pri poskytovaní tovarov a služieb (zmluvná preprava)** – zákon č. 513/1991 Zb. Obchodný zákonník; zákon č. 431/2002 Z.z. o účtovníctve, zákon č. 595/2003 Z.z. o dani z príjmov. Vami poskytnuté identifikačné a kontaktné údaje sú u Prevádzkovateľa spracúvané po dobu 10 rokov.
5. **Na základe Vášho súhlasu** – na marketingové účely propagáciu spoločnosti, propagáciu služieb, zliav, bonusov, súťaží a zisťovanie spokojnosti so službami spoločnosti.

Poskytnutý súhlas na tieto účely je úplne dobrovoľný, avšak je nevyhnutný, aby ste mohli byť oslovovaný s ponukami služieb a akcií. Váš akýkoľvek slobodný súhlas, ktorý jednoznačne potvrdíte svojím podpisom môžete kedykoľvek odvolať osobne, písomnou formou zaslanou do sídla Prevádzkovateľa, alebo emailom na gdpr\_zo@sadza.sk. Odvolanie súhlasu však nemá vplyv na zákonnosť spracúvania založenom na súhlase pred jeho odvolaním.

Budú Vaše osobné údaje poskytované iným príjemcom?

Využívame služby aj sprostredkovateľov, ktorí spracúvajú osobné údaje iba podľa našich pokynov a pre nami stanovený účel. S týmito sprostredkovateľmi sme uzatvorili zmluvu o spracúvaní osobných údajov, alebo sme zaistili, že sa títo naši sprostredkovatelia písomnou formou zaviazali, že budú spracúvať osobné údaje v súlade s GDPR. Sprostredkovateľom, ktorí spracúvajú osobné údaje v mene Prevádzkovateľa, alebo pre účely Prevádzkovateľa za účelom poskytnutia služieb sú:

* Právne služby – JUDr. Michal Krnáč
* externí dodávatelia webových služieb – Kollár services s.r.o. Bratislava
* externí dodávatelia kamerových služieb - OK COMP s.r.o.
* dodávatelia IT produktov (aplikácií) a služieb, SW – TransData s.r.o. Žilina
* Zmluvní správcovia predajných systémov: Student Agency

LEO Express AMSBus FlixBus Eurobus Eurolines

SAD Prešov

Interbus

* orgány štátnej správy a verejnej moci, súdy, orgány činné v trestnom konaní, exekútori, notári
* daňoví poradcovia, audítori
* a iné subjekty, ktorým poskytnutie osobných údajov vyplýva zo zákona

Budú Vaše osobné údaje prenášané do tretích krajín?

Prevádzkovateľ nezamýšľa prenos Vašich osobných údajov do tretích krajín.

Ako dlho budú Vaše osobné údaje na tento účel spracúvané?

Vaše osobné údaje uchováva Prevádzkovateľ po dobu trvania zmluvného vzťahu a po jeho ukončení do vysporiadania všetkých záväzkov plynúcich či súvisiacich s ním, prípadne do doby kým pominie oprávnený záujem na ich spracúvaní. Ak Prevádzkovateľ spracúva Vaše osobné údaje na základe súhlasu, Vaše osobné údaje ním budú na daný účel spracúvané po dobu platnosti tohto súhlasu alebo do doby, než súhlas odvoláte. Pri nakladaní s osobnými údajmi aplikuje Prevádzkovateľ princíp minimalizácie, čo znamená, že len čo uplynie doba, počas ktorej je povinný uchovávať osobné údaje, okamžite Vaše osobné údaje anonymizuje z databáz a informačných systémov.

**Aké sú Vaše práva v súvislosti s týmto spracúvaním?**

Na základe písomnej žiadosti, ktorá je umiestnená na našom webovom sídle [www.sadza.sk](http://www.sadza.sk) ste oprávnený si u Prevádzkovateľa uplatniť:

* **Odvolať súhlas** – v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať elektronicky na adrese zodpovednej osoby, písomne na adrese prevádzkovateľa. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.
* **Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27; tel. číslo: +421 /2/ 3231 3214; mail: statny.dozor@pdp.gov.sk, <https://dataprotection.gov.sk>.V prípade podania návrhu elektronickou formou je potrebné, aby spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok).

Prevádzkovateľ poskytne dotknutej osobe informácie o opatreniach, ktoré sa prijali na základe jej žiadosti do jedného mesiaca od doručenia žiadosti.

**Dochádza pri spracúvaní Vašich osobných údajov k automatizovanému rozhodovaniu vrátane profilovania?**

Pri spracúvaní Vašich osobných údajov nedochádza k automatizovanému rozhodovaniu vrátane profilovania.

Vydanie č. 4, zo dňa 19.01.2022